google/wiki40b huggingface dataset:
श्रीत्रिपुराम्बाशाम्भवीमहाप्रपत्ति

स्रोत

श्रीत्रिपुराम्बाशाम्भवीमहाप्रपत्ति पचास श्लोकों में निबद्ध एक स्तुतिपरक रचना है जिसके रचयिता श्रीमन्महामहिम विद्यामार्तण्ड श्रीभागवतानंद गुरु माने गए हैं। इसमें मुख्यतः वसन्ततिलका नामक वर्णिक छंद का प्रयोग हुआ है जिसके चार चरण होते हैं एवं प्रत्येक चरण में चौदह वर्ण होते हैं। प्रथम, द्वितीय एवं अंतिम श्लोक को शार्दूलविक्रीडित छंद में लिखा गया है जिसके प्रत्येक चरण में उन्नीस वर्ण होते हैं। इसे अप्रतिहत संहिता से उद्धृत किया गया है।

विषय

इस लघु काव्य में पराम्बा देवी की स्तुति का महत्व बताया गया है तथा अन्य देवताओं की अपेक्षा उनकी श्रेष्ठता का महत्व भी वर्णित है। इसमें श्री चक्र सम्बन्धी कुछ रहस्यों को भी प्रकाशित किया गया है तथा उसमें स्थित देवशक्तियों का भी उल्लेख है। इसमें त्रिपुरसुन्दरी को ही इस संसार की उत्पत्ति, स्थिति और विनाश का कारण बताते हुए सभी ऊर्जाओं के मूल स्रोत के रूप में प्रतिपादित किया गया है। इसमें प्रकृति एवं पुरुष के मध्य एकता को सिद्ध करते हुए देवी की स्तुति की गई है।
गुण, जिसमें सत्त्व, रजस् एवं तमस् सम्मिलित हैं, उन्हें भी आगम ग्रंथों में त्रिपुर कहा गया है। उनका स्रोत होने से श्रीदेवी को त्रिपुराम्बा कहा जाता है। शैव दर्शन एवं  शाक्त मतावलंबियों के अनुसार देवी को शाम्भवी भी कहते हैं। उनके प्रति अनन्य भक्ति और पूर्ण निष्ठा से शरणागति की प्रक्रिया को महाप्रपत्ति समझा जाता है।
रोमपाद

रोमपाद धर्मरथ (बृहद्रथ) के पुत्र और अंगदेश के राजा थे जिन्हें चित्ररथ, दशरथ और लोमपाद भी कहते हैं (हरवंश पुराण. १.३१.४६)। इन्होंने अयोध्या के महाराज दशरथ की कन्या शांता को अपनी पोष्य कन्या बनाया था। एक बार जब अंगदेश में अवर्षण हुआ तो इनसे कहा गया कि विभांडक ऋषि के पुत्र ऋष्यशृंग को निमंत्रित करने पर वृष्टि होगी। ऋष्यशृंग परम तपस्वी थे। उन्हें बुलाने के लिए अप्सराएँ भेजी गई। उस समय विभांडक अपने आश्रम से बाहर गए हुए थे। इसी बीच ऋष्यशृंग अंगदेश पहुँचे और वहाँ वृष्टि हुई। रोमपाद ने प्रसन्न होकर इन्हीं से शांता का विवाह किया और अपना राज्य भी इन्हें सौंप दिया (महाभारत वनपर्व, ११३, ११)
बोरोन ट्राइफ्लोराइड

बोरोन ट्राइफ्लोराइड एक अकार्बनिक यौगिक है।
मैसूर की संस्कृति

मैसूर, भारत के कर्नाटक राज्य का एक शहर है। इसे कर्नाटक की सांस्कृतिक राजधानी के रूप में भी जाना जाता है।  मैसूर वोडेयार राजाओं की राजधानी थी जिन्होंने मैसूर पर कई शताब्दियों तक शासन किया। वोडेयार राजा कला और संगीत के महान संरक्षक थे और उन्होंने मैसूर को एक सांस्कृतिक केंद्र बनाने में काफी योगदान दिया है। मैसूर अपने महलों, संग्रहालयों और कला दीर्घाओं के लिए प्रसिद्ध है और दशहरा के त्योहार के दौरान यहां दुनिया भर से पर्यटक आते है। मैसूर ने मैसूर मसाला डोसा और मैसूर पाक जैसे लोकप्रिय व्यंजनों को भी अपना नाम भी दिया है। मैसूर एक लोकप्रिय रेशम साड़ी की उत्पत्ति स्थल हैं जिसे मैसूर की रेशम साड़ी के नाम से जाना जाता है एवं यहाँ की चित्रकारी शैली मैसूर पेंटिंग के रूप में प्रसिद्ध हैं।

दशहरा

दशहरा कर्नाटक राज्य का नादाबाबा (राज्य त्योहार) है। यह नवरात्र (नवा-रत्तरी = 9 रातों) के रूप में भी मनाया जाता है जिसका अंतिम दिन विजयादाशमी के रूप में मनाया जाता हैं। दशहरा आम तौर पर सितंबर या अक्टूबर महीने में मनाया जाता है। एक पौराणिक कथा के अनुसार, विजयादशमी बुराई पर अच्छाई के जीत के बारे में बताती है। दशहरा उत्सव सबसे पहले 1610 में वोडेयर राजा, राजा वोडेयर (1578-1617 CE) द्वारा शुरू किया गया था।

महलों

मैसूर के वोडेयर राजा ने मैसूर में बहुत सारे महलों का निर्माण किया है और इसके चलते इस शहर को महलों के शहर के नाम से जाना जाता है। यहाँ पर निम्नलिखित महल हैं:

अंबाविलास पैलेस

यह मैसूर का मुख्य महल हैं एवं इसे मैसूर महल के नाम से जाना जाता हैं। १९१२ में निर्मित इस महल की ख़ूबसूरती देखते बनती हैं।

जगनमोहन पैलेस

जगनमोहन पैलेस का निर्माण 1861 में कृष्णराज वोडेयर तृतीय द्वारा मुख्यतः हिंदू शैली में बनाया गया था इसे शाही परिवार के लिए एक वैकल्पिक महल के रूप में प्रयोग किया जा सके। जब पूराने मैसूर महल में आग लग गयी थी तब इस महल में ही शाही परिवार को रखा गया था।

जयलक्ष्मी विलास मेंशन

यह महल 1905 में चमारराज वोडेयार द्वारा अपनी सबसे बड़ी बेटी जयलक्ष्मी देवी के लिए बनाया गया था। इस हवेली को बनाने में 700,000 रुपये की लागत आई थी।  इस हवेली का अधिग्रहण मैसूर विश्वविद्यालय द्वारा अपने स्नातकोत्तर परिसर के रूप में किया गया था।

ललिता महल

इस महल के वास्तुकार श्री ई.डब्ल्यू.फ़्रीली थे। यह महल 1921 में कृष्णराज वोडेयर द्वारा भारत के वायसराय के प्रवास के लिए बनाया गया था।

राजेंद्र विलास

यह चामुंडी हिल के ऊपर स्थित एक महल है। 1920 में परिकल्पित इस महल का निर्माण 1938-1939 में पूरा हुआ यह वोडेयार किंग्स के लिए एक ग्रीष्मकालीन महल के रूप में बनाया गया था। यह महल में वर्तमान में शाही परिवार के वर्तमान वंशज श्रीकांतदत्त नरसिम्हाहरा वोडेयार रहते हैं एवं उनके द्वारा इसे एक हेरिटेज होटल में बदलने की योजना है।

फैशन

मैसूर, भारतीय स्त्रियों द्वारा पहन जाने वाली मैसूर रेशम साड़ी का घर है। इस साड़ी की विशिष्ट विशेषता शुद्ध रेशम एवं 100% शुद्ध सोने की जड़ी (एक सुनहरा रंग का धागा जिसमें 65% चांदी और 0.65% सोना है) का काम होता है।  ये साड़ी मैसूर शहर में स्थित रेशम कारखाने में निर्मित होती हैं।

भोजन

मैसूर की व्यंजन काफी हद तक उडुपी व्यंजन पर आधारित है। यहाँ का मुख्य खाद्य पदार्थ चावल हैं एवं खाना पकाने में विभिन्न मसालों का उपयोग किया जाता है। नाश्ते में ज्यादातर चावल से बने व्यंजन शामिल हैं जिनमें इडली और डोसा प्रचलित हैं। वडा एक और लोकप्रिय नाश्ता आइटम है जो केवल होटल में तैयार किया जाता है।
इंदु मेनन

व्यक्तिगत जीवन

इंदु मेनन का जन्म 13 जून 1980 को उमायानल्लूर एस विक्रमन नायर और सत्यवती से हुआ था। विक्रमन नायर एक कर्नाटक संगीतकार और आलोचक हैं।
इंदु मेनन एनएसएस स्कूल चालाप्पुरम; बीटीएमएएमयूपी स्कूल, पेंगद; और एसपीबीएस रमनट्टुकारा में पढ़ाई की। उन्होंने फरूक कॉलेज से विज्ञान में अपनी पूर्व डिग्री ली और उन्होंने जैमोरिन के गुरुवायूरप्पन कॉलेज में समाजशास्त्र और मलयालम में बी.ए. की। फिर उन्होंने समाजशास्त्र में एमए पूरा किया

इंदु की शादी मलयालम फिल्म निर्देशक रूपेश पॉल से की है, जो एक कवि भी है। रूपेश और इंदु एक बेटी गौरी मारिया और एक बेटा आदित्य हैं। 

कैरियर

"कथकल", की समीक्षा करते हुए "द हिंदू" लिखता है:
एक लघु कथा लेखक के रूप में, इंदु मेनन को कमला दास का उत्तराधिकारी कहा जा सकता है, जिसने कविता और कल्पना की दुनिया को आसानी से पार किया यह, हालांकि, यह सुझाव नहीं दे सकते कि वह 'कमला दास मोल्ड' में ढले एक कहानी-कलाकार हैं। चलते रास्ते पर चलने तो दूर, वह साहसी ढंग से नए इलाकों की तलाश करती है।

इंदु मेनन के विषय और साथ ही तकनीक ने ध्यान आकर्षित किया। जेंडर और कामुकता जैसे मुद्दों, जो युवा महिला लेखकों को आम तौर पर व्यस्त रखते हैं, से पार जा कर वह केरल समाज को चुनौती देती है, जो विभिन्न स्तरों पर प्रतिगमन के अचूक संकेत दिखा रहा है। उदाहरण के लिए, वह सांप्रदायिकता की शक्तियों से ऐसे ढंग से पेश आती है जैसे अन्य लेखकों, पुरुष या महिला ने कभी ही किया है। उसकी 'नई महिला' की आवाज़ है, जो अभी तक सार्वजनिक स्थान में खुद को सुनाई नहीं दे रही है।
बड़वानी ज़िला

परिचय

बड़वानी ज़िले की स्थापना 25 मई 1998 को हुई। पूर्व में यह ज़िला खरगोन (पश्चिम निमाड़) जिले का एक भाग था। बड़वानी ज़िला मध्य प्रदेश के दक्षिण पश्चिम में स्थित है, नर्मदा नदी इसकी उत्तरी सीमा बनाती है। जिले के दक्षिण में सतपुड़ा एवं उत्तर में विंध्याचल पर्वतश्रेणियाँ है।
बड़वानी नाम की उत्पत्ति बड़ (बरगद) के वन से हुई है, जिनसे शहर पुराने समय में घिरा हुआ था। वानी शब्द बग़ीचे के लिये प्रयोग किया जाता है, इसलिये शहर को बड़वानी नाम से जाना जाता है।

ऐतिहासिक

शहर बड़वानी 1948 से पहले बड़वानी राज्य की राजधानी था। यह छोटा-सा राज्य अपनी चट्टानी इलाकों और कम उत्पादक भूमि के कारण अंग्रेज़, मुगलों और मराठों के शासन से बचा रहा।
शहर बड़वानी पूर्व में बड़ नगर और सिद्ध नगर के नाम सें भी जाना जाता था। जिला बड़वानी जैन तीर्थ यात्रा केंद्र चुलगिरि और बावनगजा के लिए भी मशहूर है।
बड़वानी का एक ऐतिहासिक प्रतीक है जो तीरगोला के नाम सें जाना जाता है। यह खंडवा-बड़ौदा मार्ग पर सागर विलास पैलेस के सामने स्थित है, और राजा रणजीत सिंह के दिवंगत बेटे की याद में बनाया गया था।
आजादी से पहले बड़वानी शहर 'निमाड़ के पेरिस' के रूप में जाना जाता था। 
उच्च शिक्षा के लिये यहां पर शहीद भीमा नायक शासकीय महाविद्यालय स्थित है।

भौगोलिक

जिला बड़वानी 21 अंश 37 मिनिट - 22 अंश 22 मिनिट (उत्तर) अक्षांश से 74 अंश 27 मिनिट - 75 अंश 30 मिनिट (पूर्व) देशांश के बीच फैला है। 
इस जिले के दक्षिण में महाराष्ट्र राज्य, पश्चिम में गुजराज राज्य, पुर्व में जिला खरगोन तथा उत्तर में जिला धार है। जिला पश्चिम में उच्चतम बिंदु के साथ आकार में त्रिकोणीय है।
शहर बड़वानी नर्मदा नदी के दक्षिण में स्थित है| बडवानी जिले मे भिलट देव का मन्दिर है| यहाँ नाग पंचमी को हर वर्ष मेला लगता है प्रत्येक वर्ष यहा लोगों की भारी मात्रा में मेला लगता है|

जनसंख्या

बड़वानी की जनसंख्या 1,385,881 (2011 जनगणना) दशक में 27.57% की वृद्धि के साथ है।

वायूमार्ग

निकटतम हवाई अड्डा ज़िले से लगभग 150 कि.मी. की दूरी पर इन्दौर शहर में स्थित हैं। जहां से भारत के प्रमुख शहरों जैसे: नई दिल्ली, मुम्बई, चेन्नई, कोलकाता, बंगलोर, हैदराबाद आदि तथा अंतरराष्ट्रीय शहरों के लिए प्रमुख हवाई सेवाएं उपलब्ध है।

रेलमार्ग

बड़वानी में पश्चिम रेलवे (रतलाम मंडल) का आरक्षण काउंटर अम्बेडकर पार्क, राजघाट रोड पर स्थित है। निकटतम रेलवे स्टेशन लगभग 150 कि.मी. की दूरी पर इन्दौर शहर में स्थित हैं, जो पश्चिमी रेलवे के मुख्य वाणिज्यिक रेलवे स्टेशनों में से एक है। बड़वानी के नज़दीक मध्य रेलवे का रेलवे स्टेशन लगभग 180 कि.मी. दूर खण्डवा में हैं, जो बड़वानी के साथ राज्य राजमार्ग क्रमांक-26 के द्वारा जुड़ा हुआ है।

सड़कमार्ग

बड़वानी काफी अच्छी तरह से मध्य प्रदेश और भारत के अन्य भागों से राष्ट्रीय और राज्य राजमार्गों द्वारा जुड़ा हुआ है। बड़वानी शहर खण्डवा-बड़ोदरा राज्य राजमार्ग क्रमांक-26 द्वारा व 45 कि.मी. दूरी पर स्थित ग्राम जुलवानिया में आगरा-मुम्बई राष्ट्रीय राजमार्ग क्रमांक-03 से जुड़ा हुआ है। ज़िला मुख्यालय सें प्रमुख शहर इन्दौर, देवास, उज्जैन, भोपाल, धार, रतलाम, खरगोन, खण्डवा, अहमदाबाद, बड़ोदरा और मुम्बई तक नियमित यात्री बस सेवा उपलब्ध हैं।
भारतीय तर्कशास्त्र

इतिहास

भारत में तर्कशास्त्र की परम्परा बहुत पुरानी है। यह कम से कम ६ठी शताब्दी ईशा पूर्व में मेधातिथि गौतम के आन्वीक्षिकी (शाब्दिक अर्थ : 'अन्वेषण विद्या') से आरम्भ होती है। इसी परम्परा में पाणिनि के संस्कृत व्याकरण के नियम (५वीं शती ईशापूर्व); ईशापूर्व दूसरी शती का वैशेषिक सम्प्रदाय; दूसरी शताब्दी ईशापूर्व में न्याय दर्शन के प्रणेता गौतम द्वारा प्रमाणों (inference) का विशद् विश्लेषण; तथा दूसरी शताब्दी ईशापूर्व नागार्जुन की चतुष्कोटि (tetralemma) उल्लेखनीय हैं।
भारतीय तर्कशास्त्र का इतिहास २३ शताब्दियों में पसरा हुआ है। भारतीय न्यायिकों की प्रकाशित एवं अप्रकाशित (प्राप्य या अप्राप्य) कृतियों की संख्या भी विशाल है। पश्चिमी भाषाओं में या अच्छे हालत में प्राप्त रचनाओं की संख्या कुल रचनाओं की संख्या का एक छोटा भाग ही है।
भारतीय तर्कशास्त्र के इतिहास के लिये जिसे पाँच भागों में बांट सकते हैं -
१) व्याकरण - पाणिनि आदि के द्वारा विकसित ; इस व्याकरण के अत्यन्त परिष्कृत तर्कपूर्ण नियमों ने बाद के अधिकांश विद्वतापूर्ण कार्यों पर अपनी छाप छोड़ी।
२) मीमांसा
३) वैशेषिक एवं पुराना न्याय
४) बौद्ध न्याय
५) नव्यन्याय
एन्जल निवेशक

स्टार्टअप से जुड़े लोगों को सामान्यतः अपने कारोबार के विस्तार के लिये पैसे की आवश्यकता होती है जिसके लिये वे पैसे देने वाली कंपनी या संस्था को शेयर जारी करते हैं। अक्सर ये शेयर उचित कीमत से कही ज्यादा कीमत पर जारी किये जाते हैं। शेयर की अतिरिक्त कीमत को उनकी आय (Income) माना जाता है तथा इस आय पर टैक्स लगाया जाता है, जिसे ‘एंजेल टैक्स’ (Angel Tax) कहा जाता है।
स्टार्टअप को इस तरह मिले पैसे को ‘एंजेल फंड’ (Angel Fund) कहते हैं।
एंजेल टैक्स की वसूली आयकर विभाग करता है। एंजल टैक्स की शुरुआत 2012 में हुई थी। तत्कालीन  ने बजट में इसका एलान किया था। इसका उद्देश्य मनी लाउड्रिंग पर रोक लगाना था।
लीलाधर मंडलोई

लीलाधर मंडलोई हिन्दी भाषा के लेखक और कवि हैं। मुख्य रूप से इनकी पहचान एक कवि के रूप में है हालाँकि इन्होंने विविध विधाओं में लेखन कार्य किया है।

जीवन

मंडलोई का जन्म भारतीय राज्य मध्यप्रदेश के छिंदवाडा जिले के गुढ़ी नामक गाँव में हुआ। मंडलोई ने भारत में बी.ए. बीएड. (अँग्रेज़ी) पत्राकारिता में स्नातक और एम.ए. (हिन्दी) तक शिक्षा ग्रहण किया और इसके बाद वे लन्दन चले गये जहाँ से प्रसारण में उच्च-शिक्षा (सी.आर.टी) ग्रहण की। 
मंडलोई दूरदर्शन, आकाशवाणी के महानिदेशक सहित कई राष्ट्रीय-अन्तरराष्ट्रीय समितियों के साथ ही प्रसार भारती बोर्ड के सदस्य रह चुके हैं।
श्रीनिवास कुमार सिन्हा

परम विशिष्ट सेवा मेडल लेफ्टिनेन्ट जनरल (अवकाशप्राप्त) श्रीनिवास कुमार सिन्हा (1926 - 2016) भारतीय सैन्य अधिकारी थे। अपनी सेवानिवृत्ति के बाद उन्होंने असम, जम्मू और कश्मीर और अरुणाचल प्रदेश के राज्यपाल के रूप में कार्य किया। एक संक्षिप्त बीमारी के बाद एक अस्पताल में 17 नवंबर 2016 को उनका निधन हो गया।
उनका जन्म बिहार के गया में हुआ था। वे वर्ष 1943 में सेना में शामिल हुए। जब पाकिस्तानी कबायलियों ने वर्ष 1947 में हमला किया तो जम्मू-कश्मीर में प्रवेश करने वाले भारतीय सैनिकों के पहले जत्थे में वह भी शामिल थे। १९८३ में जब इन्दिरा सरकार ने जब उनकी वरिष्ठता को नजरअंदाज कर उनकी जगह जनरल अरुण श्रीधर वैद्य को भारतीय सेना का प्रमुख नियुक्त किया तो उन्होंने सेना से इस्तीफा दे दिया था। वे वर्ष 1990 में नेपाल में भारत के राजदूत नियुक्त हुए। इन्होंने पांच पुस्तकों का लेखन किया जिसमें से ‘ए सोल्जर रिकाल्स’ नामक आत्मकथा इनकी प्रमुख पुस्तक है।
सीताराम सेकसरिया

सीताराम सेकसरिया  को समाज सेवा के क्षेत्र में सन १९६२ में पद्म भूषण से सम्मानित किया गया था। ये असम राज्य से हैं। 
सीताराम सेकसरिया एक भारतीय स्वतंत्रता कार्यकर्ता , गांधीवादी , समाजवादी और पश्चिम बंगाल के संस्था बिल्डर थे , जो मारवाड़ी समुदाय के उत्थान के लिए उनके योगदान के लिए जाने जाते थे । वह एक उच्च विद्यालय संस्थान,  मारवाड़ी बालिकिका विद्यालय,  समाज सुधार समिति , एक सामाजिक संगठन  और भारतीय भाषा परिषद , उच्च शिक्षा संस्थान, श्री शिक्षाशाटन सहित कई संस्थानों और संगठनों के संस्थापक थे। एक गैर सरकारी संगठन  भारत सरकार ने समाज में उनके योगदान के लिए उन्हें 1 9 62 में पद्म भूषण का तीसरा सर्वोच्च नागरिक सम्मान दिया।  उनके जीवन की कहानी एक किताब, पद्म भूषण सीताराम सेकसरिया अभिनंदन ग्रंथ में प्रकाशित की गई है , जिसे भावरमल सिंह द्वारा संपादित किया गया है और 1 9 74 में प्रकाशित किया गया था।  वह 1 9, 2017 को अपने घर में मृत पाया गया था,
बहुफेज प्रणाली

बहुफेज प्रणाली (polyphase system) प्रत्यावर्ती धारा वाली विद्युत शक्ति के उत्पादन, संप्रेषण, वितरण और उपयोग की वह प्रणाली है जिसमें तीन या उससे अधिक चालक होते हैं और जिनके वोल्टता (धाराओं) के बीच 360/n डिग्री का कलान्तर होता है (जहाँ n, फेजों की संख्या है।)। तीन-फेजी प्रणाली सबसे अधिक प्रचलित है।
रियाद

नाम

रियाद शब्द का अरबी भाषा के शब्द (बहुवचन) रवधा से आया है जिसका अर्थ उद्यान या बगीचा होता है, विशेष रूप से वो वनस्पति जो बारिश के बाद मरुस्थल मे स्वयं उग आती है। रियाद 1500 वर्षों से अधिक समय से अरब प्रायद्वीप के मध्य मे स्थित एक उपजाऊ क्षेत्र है। रियाद ऐतिहासिक रूप से अपने खजूरों और फलौद्यान के लिए मशहूर रहा है। आधुनिक नाम को पहले केवल उन कुछ भागों जहां फलों के उद्यान थे के लिए प्रयुक्त किया जाता था, धीरे धीरे इस नाम को पूरे क्षेत्र के लिए इस्तेमाल किया जाने लगा।
नान्द्रोगा-नावोसा प्रान्त

नामोच्चारण

फ़िजीयाई भाषा को रोमन लिपि में लिखा जाता है लेकिन इसमें "d" व्यंजन का उच्चारण अंग्रेज़ी की भांति केवल "द" न होकर "न्द" होता है।
वेमना

प्रारंभिक जीवन

वेमना के जीवन काल को लेकर लोगों का अलग अलग ख़याल है। सी.पी। ब्राउन ने वेमना की जीवनी पर परिशोधन किया, वेमना की कविताओं के अनुसार इस का मानना है कि वेमना का जन्म 1652 में हवा। कई अन्य के अनुसार इनका जन्म १५वीं १६वीं और १७वीं शताब्दी है। 
वेमना एक किसान के परिवार से थे। सी.पी.ब्राउन के अनुसार वेमना "जंगम" कुटुंब से थे जो लिंगायत की एक शाखा है।
वेमना के पिता गड्डम वेम थे, वेमना इनकी तीसरी संतान थी।
जौनसारी जनजाति

जौनसारी लोग उत्तराखण्ड की एक जनजाति है जो जौनसार-बावर क्षेत्र के निचले भाग की निवासी है। ये जौनसारी भाषा बोलते हैं।
हस्तकृति

हस्तकृति (artifact) ऐसी वस्तु होती है जिसे मानव ने एक कलाकृति, औज़ार, निर्माण वस्तु या अन्य किसी प्रयोग से बनाया हो, विशेषकर अगर वह वस्तु पुरातत्वशास्त्र की दृष्टि से महत्व रखती हो। इतिहास में कई ऐसी विलुप्त संस्कृतियाँ व मानव समाज हैं जो आज केवल उनके द्वारा बनाई गई हस्तकृतियों द्वारा ही जानी जा सकती हैं।
हर्बर्ट साइमन

हर्बर्ट साइमन (June 15, 1916 – February 9, 2001) को 1978 में अर्थशास्त्र में नोबेल पुरस्कार से सम्मानित किया गया था। उन्होंने निर्णयन की पारिभाषा- "कार्यवाही के वैकल्पिक रास्तों के बीच सर्वोत्तम तार्किक चुनाव" के रूप में दी।
पंचभुज

पंचभुज (pentagon ) 5 सरल रेखाओं से बनी बन्द आकृति को पंचभुज कहते हैं।

सम पंचभुज

जिस बहुभुज की पांचो भुजाएं समान हों तथा पांचो अंतः कोण सामान हों उसे सम पंचभुज कहते हैं।

विषम पंचभुज

जिस पंचभुज की सभी भुजाएं सामान न हों उसे विषम पंचभुज कहते हैं।
गठबन्धन सरकार

प्रथा

जब किसी आम चुनाव में किसी अकेले दल को साफ़ बहुमत नहीं मिलता, तब दल या तो संसदीय बहुमत के समर्थन से गठबन्धन कैबिनेट बनाते हैं, या फिर अल्पमत कैबिनेट बनाते हैं, जिसमें एक या अनेक दल हो सकते हैं।
जब एक आम चुनाव में किसी एक पार्टी के लिए स्पष्ट बहुमत नहीं होता है, तो पार्टियां या तो गठबंधन मंत्रिमंडलों का निर्माण करती हैं, जो एक संसदीय बहुमत या अल्पसंख्यक मंत्रिमंडलों द्वारा समर्थित होती हैं, जिसमें एक या अधिक दल शामिल हो सकते हैं। पार्टियों के एक समूह पर आधारित कैबिनेट जो संसद में बहुमत का आदेश देते हैं, अल्पसंख्यक मंत्रिमंडलों की तुलना में अधिक स्थिर और लंबे समय तक जीवित रहते हैं। जबकि पूर्व आंतरिक संघर्षों से ग्रस्त हैं, उनके पास अविश्वास के वोटों से डरने का कम कारण है। किसी एक पार्टी पर आधारित अधिकांश सरकारें आमतौर पर और भी अधिक स्थिर होती हैं, जब तक कि उनके बहुमत को बनाए रखा जा सकता है।

फ़िनलैण्ड

=== भारत ===1967मे किसी भी राजनीतिक दल के देश बहुमत नही मिला हो इस लिए गैर कग्रसी
दलो ने एक जुट होकर सरकार का सम्रथन  किया
मतलब दक्षिण उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मतलब दक्षिण उपजिला बांग्लादेश के दक्षिण-पूर्वी भाग में, चट्टग्राम विभाग के चाँदपुर जिले में स्थित है।
थाई संस्कृति

थाइलैण्ड की संस्कृति पर भारत, चीन एवं अन्य दक्षिणपूर्व एशियाई देशों का गहरा प्रभाव पड़ा है। बौद्ध धर्म, जीववाद (एनिमिज्म) और पश्चिमीकरण का भी थाई संस्कृति के निर्माण में महत्वपूर्ण भूमिका है।
राष्ट्रीय राजमार्ग ७९ (भारत)

मार्ग

राष्ट्रीय राजमार्ग ७९ के कुछ मुख्य गंतव्य इस प्रकार हैं: उलुंदुरपेट्टई, तियागादुर्गम, कल्लाकुरिची, आत्तुर, पेत्तनायकनपालयम, वाड़पाड़ी, सेलम।
आईएसओ 9660

आईएसओ 9660 फाइल सिस्टम ऑप्टिकल डिस्क मीडिया के लिए बनाया गया है। इस  फाइल सिस्टम को अंतरराष्ट्रीय तकनीकी मानक(international technical standard) माना जाता है । क्योंकि  इसका अंतर्राष्ट्रीयकरण संगठन(International Organization for Standardization) (आईएसओ) द्वारा प्रकाशित किया गया। इस कोई भी व्यक्ति खरीद सकता है ऐसा अधिकार दिया हुआ है। इसको कई ऑपरेटिंग सिस्टम के लिये लिखा गया है।
ख़ैबर एजेंसी

सड़कें

यहां की पक्की सड़कों की कुल लंबाई है 335.52 कि.मी., जबकि कच्ची सड़कों की लम्बाई है 372.16 कि.मी.
षट्खण्डागम

उत्पत्ति

ऐसा कहा जाता कि षट्खण्डागम दिगम्बर साधु आचार्य धरसेन के द्वारा दिए गए आगम के मौखिक उपदेशों पर आधारित है। मान्यता अनुसार, शास्त्रों के घटते ज्ञान से चिंतित होकर उन्होंने दो साधुओं, आचार्य पुष्पदंत और आचार्य भूतबलि को अपने आश्रयस्थल, गिरनार पर्वत, गुजरात में स्थित चंद्र गुफा, में बुलाया। आचार्य धरसेन ने वृहद मूल पवित्र जैन ज्ञान में से उन्होंने दोनो मुनियों को याद ज्ञान संप्रेषित किया। उन्होंने आगम के पाँचवें और बारहवें अंगों के कुछ भागों का भी ज्ञान दिया। यह सारा ज्ञान दोनों साधुओं द्वारा सूत्रों के रूप में लिपिबद्ध कर लिया गया। आचार्य पुष्पदंत ने शुरुवात के १७७ सूत्र लिखे और आचार्य भूतबलि ने बाकी सूत्र लिखे। कुल लगभग ६००० सूत्र लिखे गये।

षट्खण्डागम में गणित

षट्खण्डागम में समुच्चय (सेट) का कांसेप्ट आया है। विभिन्न समुच्चयों पर (log₂) के फलनों से संक्रिया (ऑपरेशन) इसमें देखने को मिलता है।
पंजाबी विश्वविद्यालय

इतिहास

पंजाबी विश्वविद्यालय को 30 अप्रैल 1962 को पंजाबी विश्वविद्यालय अधिनियम-1961 के तहत एक आवासीय और शिक्षण विश्वविद्यालय के रूप में स्थापित किया गया था। स्थापना के समय यह एक सम्बद्ध विश्वविद्यालय नहीं था। अपनी स्थापना के समय, इसने अपना कार्य पटियाला के बारादरी महल के अस्थायी कार्यालय से शुरू किया था। प्रारंभ में विश्वविद्यालय का क्षेत्राधिकार पटियाला शहर से 10 मील (16 किमी) की त्रिज्या का क्षेत्र निर्धारित किया गया था और इसके अधिकार क्षेत्र में पटियाला शहर में स्थित केवल नौ कॉलेज आते थे जिनमें से छह पेशेवर और तीन कला और विज्ञान के कॉलेज थे। विश्वविद्यालय को 1965 में इसके वर्तमान परिसर में ले जाया गया। विश्वविद्यालय का परिसर 316 एकड़ में फैला है। इस हरे भरे और प्रदूषण से मुक्त परिसर में विश्वविद्यालय की भव्य इमारतें स्थित हैं। विश्वविद्यालय परिसर में छात्रों और शोधकर्ताओं के लिए अंतरराष्ट्रीय स्तर की सुविधायें उपलब्ध कराता है।
हालांकि विश्वविद्यालय की स्थापना का मुख्य उद्देश्य पंजाबी भाषा को विकसित करना और उसके प्रयोग को प्रोत्साहित करना था, लेकिन उपरांत में यह एक बहुपक्षीय, बहु संकाय शैक्षिक संस्था के रूप में विकसित हुआ। 1969 में यह एक सम्बद्ध विश्वविद्यालय बना और पटियाला, संगरूर और बठिंडा जिले के 43 कॉलेजों को इससे संबद्ध किया गया। तब से, यह काफी विकसित हुआ है और देश में शिक्षा और अनुसंधान का एक प्रमुख केंद्र बन गया है। आज पंजाब के नौ जिलों में फैले 138 कॉलेज इससे संबद्ध हैं। संबद्ध कॉलेज पटियाला, बरनाला, फतेहगढ़ साहिब, संगरूर, बठिंडा, मानसा, मोहाली, रूपनगर और फरीदकोट जिलों में स्थित हैं।
मनु स्मृति

उत्पत्ति और समय

मन्यत्ता यह हे कि ऋषि भृगु इसके रचियता थे प्रत्येक अध्याय के अंत में उनका नाम लिया जाता हे | जिस व्यक्ति ने यह लिखा था उसका नाम नहीं लिखा गया। लेकिन नारद स्मृति ४ सदी में यह उल्लेख मिलता कि मनु स्मृति के लेखक का नाम सुमति भार्गव था जो की कोई महान व्यक्ति नहीं था। जिस काल में यह लिखा गया था वह काल १७०-१५० इसा पूर्व मन जाता हे | उस समय इस भारत में प्रथम पुष्यमित्र सुंग का साम्राज्य स्थपित हटा था। वह बोद्धो पर अत्याच्चार के लिया प्रसिद्द था।
ला मांद

यह् एक प्रमुख दैनिक समाचार पत्र है।

प्रकाशन स्थल

यह समाचार पत्र फ्रांस में प्रकाशित होता हैं।
ओहांगवेना प्रदेश

विवरण

ओहांगवेना प्रदेश के अधिकतर लोग इसके उत्तर और पश्चिमी भागों में बसते हैं। प्रदेश के पूर्वी इलाक़ों में जानवर चराने की अच्छी ज़मीनें हैं लेकिन पानी की कमी के कारण इसका विकास नहीं हो पाया है। प्रदेश की उत्तरी सीमा अंगोला से लगती है।
अज़ ज़ाहिराह मुहाफ़ज़ाह

नाम का उच्चारण

'ज़ाहिराह' को अरबी लिपि में 'ظاهرة' लिखा जाता है जिसका पहला अक्षर 'ظ' (जो 'ज़ोए' कहलाता है) भारतीय उपमहाद्वीप, अफ़ग़ानिस्तान और ईरान में 'ज़' का उच्चारण रखता है, जबकि अरब देशों में इसका उच्चारण 'द' या 'ध' से मिलता-जुलता किया जाता है। इसलिए इस क्षेत्र और प्रान्त के नाम को - 'ज़ाहिराह', 'दाहिराह' और 'धाहिराह' - तीनों उच्चारणों के साथ पाया जाता है।

विवरण

इस मुहाफ़ज़ाह की सरहदें सउदी अरब और संयुक्त अरब अमीरात के साथ लगती हैं। यह एक शुष्क मैदानों और पहाड़ों का क्षेत्र है। इसके सबसे मशहूर आकर्षण 'बात की समाधियाँ' (Tombs of Bat ) हैं। बात (بات) में २००० से ३००० ईसापूर्व की हफ़ीत और उम्म अन-नार संस्कृतियों ने पहाड़ों की चोटियों पर पत्थरों को समेटकर मक़बरे बनाए थे। यहाँ लगभग हर पहाड़ पर एक समाधि कड़ी है और यूनेस्को ने इसे एक विश्व धरोहर स्थल घोषित कर दिया है।
राईट टु रिजेक्ट (भारत)

राइट टू रिजेक्ट का अर्थ है चुनाव लड़ने वाले सभी उम्मीदवारों को ख़ारिज करने का अधिकार।
भारत के सर्वोच्च न्यायालय ने 26 सितम्बर 2013 को एक ऐतिहासिक फ़ैसला देते हुए देश के मतदाताओं को यह अधिकार दे दिया है कि वे अब मतदान के दौरान सभी प्रत्याशियों को खारिज कर सकेंगे। भारत की शीर्षस्थ अदालत ने चुनाव आयोग को निर्देश दिया कि वह इलेक्ट्रानिक वोटिंग मशीन (ईवीएम) में 'इनमें से कोई नहीं' के विकल्प का एक बटन उपलब्ध कराए।
आदेश में यह भी कहा गया कि यह व्यवस्था 2013 में होने वाले विधानसभा चुनाव से ही शुरू कर दी जाए।
यह फैसला मुख्य न्यायाधीश पी. सतशिवम की अध्यक्षता वाली पीठ ने एक गैर सरकारी संगठन पीयूसीएल की ओर से दाखिल जनहित याचिका पर सुनाया। याचिका में मांग की गई थी कि वोटिंग मशीन ईवीएम में एक बटन उपलब्ध कराया जाए, जिसमें कि मतदाता के पास 'उपरोक्त में कोई नहीं' पर मुहर लगाने का अधिकार हो।
हालांकि चुनाव आयोग ने यह स्पष्ट किया है कि अगर नोटा (नन ऑफ द अबव-इनमें से कोई नहीं) बटन दबाने वाले मत चुनाव लड़ रहे प्रत्याशियों से भी ज्यादा पडे़गे तो भी उसका चुनाव परिणाम पर कोई असर नहीं होगा और अधिक मत हासिल करने वाला उम्मीदवार ही विजय घोषित किया जाएगा।,
फ़ूमारोल

फ़ूमारोल (fumarole) पृथ्वी की भूपर्पटी (क्रस्ट, सबसे ऊपरी परत में खुले हुए एक मुख को कहते हैं जिस में से भाप और गैसें (जैसे कि कार्बन डाईऑक्साइड, सल्फर डाइऑक्साइड, हाइड्रोजन क्लोराइड व हाइड्रोजन सल्फाइड) निकलते रहते हैं। यह अक्सर ज्वालामुखियों के पास मिलते हैं।

नामोत्पत्ति

लातीनी भाषा में "फ़ूमस" (fumus) का अर्थ "धुआँ" होता है और फ़ूमारोल उसी से उत्पन्न हुआ है।
यूटीसी+०७:००

मानक समय

उत्तरी गोलार्ध की सर्दियाँ

आधिकारिक और भौगोलिक यूटीसी+07 के बीच अंतर

न्यायिक, राजनीतिक और आर्थिक कारणों से बनने वाले विभिन्न समय मंडल अक्सर भौगोलिक क्षेत्रों में अलग-अलग होते हैं। आधिकारिक समय मंडल अधिकतर देशांतर रेखाओं के सापेक्ष नहीं होते हैं। यूटीसी+07 का समय मंडल भुअगोलिक रूप से मध्यांतर 97°30′ पू और 112°30′ पू के बीच का क्षेत्र है। परिणामत: भौगोलिक रूप से इस क्षेत्र में पडने वाले लोग भी यूटीसी+०७ का उपयोग करते हैं।

इंडोनेशिया के पश्चिमी क्षेत्र जो यूटीसी +६ में पडने चाहिये आधिकारिक रूप से यूटीसी +07 का उपयोग करते हैं।

यूटीसी+०७ अक्षांश से बाहर के क्षेत्र

वह क्षेत्र को भौगोलिक रूप से तो इस समय मंडल के बाहर हैं लेकिन राजनीतिक या अन्य वजहों से यूटीसी +०७ का उपयोग करते हैं।